**Τρίτη 12 Σεπτεμβρίου 2023,** 20.00-20.30

**Conect4children 5 χρόνια μετά: Η εξέλιξη από IMI2 πρόγραμμα σε μόνιμο ευρωπαϊκό οργανισμό παιδιατρικών κλινικών μελετών**

**Εμμανουήλ Ροηλίδης,** Καθηγητής Παιδιατρικής ΑΠΘ, Συντονιστής του Εθνικού Κόμβου

**Ηλίας Ιωσηφίδης,** Επ. Καθηγητής Παιδιατρικής ΑΠΘ

**Νίκος Καρανταγλής**, Παιδίατρος Μέλος του c4c

**Βασιλική Τουμπουλίδου**, Δικηγόρος, μέλος του c4c

**Βαρβάρα Νούτσου**, Οικονομολόγος, μέλος του c4c

*To conect4children (c4c) μετά από 5 χρόνια συνεχούς προσπάθειας να δημιουργήσει καλύτερες συνθήκες για ανάπτυξη καινοτόμων φαρμάκων για παιδιατρική χρήση στην Ευρώπη έφτασε στο κομβικό σημείο να δημιουργήσει πλέον μόνιμο Ευρωπαϊκό οργανισμό παιδιατρικών κλινικών μελετών (****conect4children Stichting****) ο οποίος θα συνεχίσει και μετά την ευρωπαϊκή χρηματοδότηση να οργανώνει και συντονίζει κλινικές μελέτες για νεογνά, βρέφη και παιδιά, είτε αυτές προέρχονται από πανεπιστήμια και ερευνητικούς φορείς είτε προέρχονται από φαρμακοβιομηχανίες. Αυτός ο μεγάλος στόχος που επιτεύχθηκε θα δώσει τεράστια ώθηση και θα υποστηρίξει την παιδιατρική κλινική έρευνα προς όφελος των μικρών ασθενών όλου του κόσμου.*

**Τετάρτη 13 Σεπτεμβρίου 2023,** 18.00-18.30

**Δημοκρατία και Αντιπροσώπευση στην μετά-Covid εποχή στις περιοχές των Βαλκανίων, της Μαύρης Θάλασσας και της Ανατολικής Μεσογείου**

**Θεόδωρος Χατζηπαντελής,** Πρόεδρος του ΔΣ του Παρατηρητηρίου για τη Δημοκρατία στα Βαλκάνια και τη Μαύρη Θάλασσα, Καθηγητής Εφαρμοσμένης Στατιστικής Ανάλυσης Τμήματος Πολιτικών Επιστημών ΑΠΘ

**Βασιλική Μπουραντά,** Διδάκτωρ, Τμήματος Πολιτικών Επιστημών ΑΠΘ

*Το Παρατηρητήριο ιδρύθηκε από το ΑΠΘ σε συνεργασία με το Υπουργείο Εσωτερικών και επικεντρώνεται στη μελέτη του πολιτικού, διοικητικού και κομματικού συστήματος των χωρών της περιοχής της Μαύρης Θάλασσας και της Ανατολικής Μεσογείου. Στοχεύει να δημιουργήσει ένα εργαλείο για ανάλυση των πολιτικών συστημάτων, της κοινωνίας των πολιτών και των θεσμών της περιοχής μέσα από 3 άξονες μελέτης:
i. εκλογικά συστήματα, κομματικά συστήματα, εκλογικός ανταγωνισμός, ii. πολυεπίπεδη διακυβέρνηση και θεσμοί, iii. κουλτούρα (αντιλήψεις για τη δημοκρατία και την κουλτούρα).*

*Στο πλαίσιο του Παρατηρητηρίου έχουν εκπονηθεί διπλωματικές εργασίες στο Μεταπτυχιακό «Διακυβέρνηση-Περιφερειακή Ανάπτυξη» της Σχολής Οικονομικών και Πολιτικών Επιστημών του ΑΠΘ για την Δημοκρατία, τον Πολιτικό ανταγωνισμό και την αντιμετώπιση της Πανδημίας COVID-19 σε Χώρες της Βαλκανικής*

**Τετάρτη 13 Σεπτεμβρίου 2023,** 18.30-19.00

**Διεπιστημονικό Κέντρο Αγροδιατροφής ΑΠΘ – ΚΕΑΓΡΟ ΑΠΘ: Επιστημονική Υποστήριξη και Διασύνδεση με τις Επιχειρήσεις, τη Βιομηχανία και την κοινωνία**

**Ουρανία Μενκίσογλου-Σπουρούδη,** Ομότιμη καθηγήτρια, Πρόεδρος Διεπιστημονικού Κέντρου Αγροδιατροφής ΑΠΘ-ΚΕΑΓΡΟ

**Θεόδωρος Κωτσόπουλος,** Αντιπρόεδρος ΚΕΑΓΡΟ, Καθηγητής, Τμήμα Γεωπονίας ΑΠΘ

**Συζήτηση:** **Γ. Κεφαλάς,** Αντιπεριφεριάρχης Αγροτικής Οικονομίας (ΠΚΜ)

**Θ. Σαρόπουλος,** Πρόεδρος ΓΕΩΤ.Ε.Ε. Κεντρικής Μακεδονίας (ΓΕΩΤ.Ε.Ε.)

**Κ. Τζιτζινού,** Διευθύντρια Διεθνών Σχέσεων (ΣΒΕ)

**Βύρων Χρυσοβέργης,** Στέλεχος του Γραφείου Μεταφοράς Τεχνολογίας του ΑΠΘ

***ΣΤΟΧΟΣ είναι:***

 *• Η ενημέρωση επιχειρήσεων/ εταιρειών και λοιπών εμπλεκόμενων στον τομέα της αγροδιατροφής, ώστε να αναδειχθούν οι υπάρχουσες ερευνητικές υποδομές, τα παραγόμενα προϊόντα της ερευνητικής δραστηριότητας καθώς και η προστιθέμενη αξία και τα οφέλη της διεπιστημονικής συνεργασίας για τον αγροδιατροφικό τομέα.*

 *• Η προβολή των ευκαιριών που δημιουργούνται για την ενίσχυση της σύνδεσης μεταξύ των επιστημονικών/ερευνητικών κοινοτήτων του ΚΕΑΓΡΟ ΑΠΘ και των παραγωγικών φορέων με τελικό στόχο την ενδυνάμωση της καινοτόμου επιχειρηματικότητας, την αύξηση της εγχώριας προστιθέμενης αξίας και την υποστήριξη της κοινωνίας των πολιτών*

***Στο ΚΕΑΓΡΟ ΑΠΘ,***

*συμμετέχουν 48 Εργαστήρια τα οποία προέρχονται από τις Σχολές Γεωπονίας, Δασολογίας και Φυσικού Περιβάλλοντος, Θετικών Επιστημών, Επιστημών Υγείας και Πολυτεχνική και δραστηριοποιούνται ερευνητικά και εκπαιδευτικά στο αντικείμενο της αγροδιατροφής. Υποστηρίζει την ανάπτυξη καινοτόμων λύσεων και προτάσεων «έξυπνης γεωργίας» στην αγροδιατροφική παραγωγική αλυσίδα σύμφωνα με την Ευρωπαϊκή οδηγία της «πράσινης συμφωνίας». Προωθεί τη μεταφορά τεχνογνωσίας από το Πανεπιστήμιο στην πραγματική οικονομία και στην ανάπτυξη της καινοτομίας. Αναπτύσσει καινοτόμα πρωτοκόλλα υπηρεσιών «έξυπνης γεωργίας» και αναλυτικών μεθόδων για τη διερεύνηση του αποτυπώματος, τη διασφάλιση της αυθεντικότητας, την ιχνηλασιμότητα και ανίχνευση νοθείας των τροφίμων με στόχο την ανάπτυξη καινοτόμων προϊόντων στο πλαίσιο της κυκλικής οικονομίας.*

**Πέμπτη 14 Σεπτεμβρίου 2023,** 19.00-19.30

**Ο Προϋπολογισμός Πολιτών για το 2023**

**Κατερίνα Σαββαϊδου,** Αναπληρώτρια Καθηγήτρια Νομικής Σχολής ΑΠΘ

**Χριστίνα Αθανασιάδου,** Δικηγόρος

**Μαρία Βαλιάνου,** Δικηγόρος

**Πωλίνα Βέντζιου,** Δικηγόρος

**Χρυσούλα Δάλλα,** Ιδιωτική Υπάλληλος

**Ειρήνη Καπνισάκη,** Ιδιωτική Υπάλληλος

**Αγγελική Μαυρομάτη,** Δικηγόρος και υποψήφια Διδάκτορ

**Σωτήρης Ράιδος,** Δικηγόρος

*Ο «Προϋπολογισμός Πολιτών» είναι μια μη τεχνική παρουσίαση του Κρατικού Προϋπολογισμού, με την οποία επικοινωνούνται με κατανοητό και απλό τρόπο στο ευρύ κοινό οι επιλογές της κυβέρνησης για την είσπραξη των δημοσίων εσόδων και την πραγματοποίηση των δημόσιων δαπανών. Ο Προϋπολογισμός Πολιτών αποτελεί ένα σύγχρονο μέσο για την επίτευξη της προσβασιμότητας των πολιτών στον Κρατικό Προϋπολογισμό με σκοπό τη βελτίωση της δημοσιονομικής διαφάνειας και τη διευκόλυνση του δημόσιου διαλόγου αναφορικά με τις δημοσιονομικές προτεραιότητες της κυβέρνησης.*

**Παρασκευή 15 Σεπτεμβρίου 2023,** 18.00-18.30

**Από την ομάδα του Walk AUTh Innovation Accelerator** του Κέντρου Επιχειρηματικότητας και Καινοτομίας του Αριστοτελείου Πανεπιστημίου Θεσσαλονίκης (ΑΠΘ) **εκδήλωση με τίτλο :**«Η επιχειρηματικότητα διδάσκεται – Γνωρίστε το Walk AUTh Innovation Accelerator»

**Βύρων Χρυσοβέργης,** Project Manager του Walk και Στέλεχος του Γραφείου Μεταφοράς Τεχνολογίας του ΑΠΘ

**Νικόλαος Θεοδωράκης,** Καθηγητής Διοίκησης Αθλητισμού και Διευθυντής του Εργαστηρίου Αθλητικής Επιχειρηματικότητας και Καινοτομίας του ΑΠΘ

**Γιώργος Λιάπης,** Συνιδρυτής του τεχνοβλαστού RealMINT του ΑΠΘ

*Η ομάδα του Walk AUTh Innovation Accelerator,* *θα μιλήσει για την επιχειρηματική εκπαίδευση στο πλαίσιο του Walk και θα μοιραστούν με το κοινό τις εμπειρίες τους από την 1η Φάση του 1ου Κύκλου Επιτάχυνσης. Walk to our event!*